A Fidelitas nem bízza a véletlenre a lejárató kampányának célba juttatását, szerződést kötött a Magyar Postával.

Idézze fel a 2019-es önkormányzati választás kampányának és a szavazás napjának eseményeit, illetve kövesse a fejleményeket cikksorozatunkkal. Innen megtudhat mindent arról, mi történik az ország önkormányzataiban.

Postások dobják be a Fidelitas szórólapjait Budapesten, írja a 24.hu, az oldalnak olvasói jelezték a dolgot, megkeresték a Fidesz ifjúsági szervezetét, amely annyit árult el, szórólapterjesztésért fizettek a Magyar Postának, de az árat nem árulták el. A Magyar Posta szerződésinek listája nem kereshető, és nincs benne egy dátum sem.

A szórólap a szervezet lejárató kampányába illeszkedik, Puzsér Róbertet, Karácsony Gergelyt és Berki Krisztiánt játssza ki egymás ellen.

© hvg.hu

A Kormányinfón megkérdeztük Gulyás Gergely minisztertől, aki Fidesz-alelnök is, ki fizeti a Fidelitas költségeit, de csak annyit mondott, amennyit a szervezet maga, hogy év végén derül fény a finanszírozó kilétére a közhasznúsági jelentésből.

Cikkünk megjelenése után a Magyar Posta reagált, azt írták, a kampányban aktívan nem vesznek részt a postások, "a munkájukat végzik, mikor szerződéses megbízás alapján a címzetlen reklámkiadványt kézbesítik, ez nem politikai tevékenység." Hozzátették, kampányidőszakban nagyon sok megbízást kapnak ilyen reklámkiadványok kézbesítésére, ellenzéki pártoktól is.